ඉම්රාන් යනු මරණ දණ්ඩනය නියමව සිටින සිද්දික්ගේ රියැදුරා බව ද කියවේ. සිද්දික් යනු මාළිගාවත්තේ කුඩුනූර් සමග කුඩු ජාවාරම කරගෙන ගිය මෙරට සිටි ප්‍රධාන පෙළේ ජාවාරම්කරුවෙකි. සිද්දික්ගෙන් පසු ඔහුගේ ජාවාරම ඉදිරියට කරගෙන යනු ලැබුවේ ඉම්රාන් විසිනි. පොලිසියට අසුනොවී කට්ටි පැන්න ඉම්රාන් කලක් ඉන්දියාවේ සිටි අතර අවසානයේ නැවතුණේ ඩුබායිවලය. මාකඳුරේ මධූෂ් සමග සමීප සබඳතා ගොඩනගා ගත් කංජිපානි ජීවත් වුණේ ද මධූෂ්ගේ නිවසට ආසන්නයේ බව ද වාර්තා වී තිබේ. ඩුබායිවලදී අත්අඩංගුවට පත්වන විටද ඔහු සිටියේ මධූෂ්ගේ දියණියගේ උපන්දින සාදයට සහභාගී වෙමිනි. ඩුබායිවලින් පිටුවහල් කරනු ලදුව ඔහු ලංකාවේදී අපරාධ පරීක්ෂණ දෙපාර්තමේන්තුව මගින් අත්අඩංගුවට ගනු ලැබීය. දීර්ඝ කාලයක් ඔහු කොළඹ අපරාධ කොට්ඨාසය භාරයේ රඳවාගෙන ප්‍රශ්න කරනු ලැබූ අතර පසුගියදා කොළඹ මහාධිකරණයෙන් ඔහුට බරපතළ වැඩ සහිත වසර හයක සිරදඬුවමක් නියම කරනු ලැබිණ. ඒ ගංජා කිලෝ පහක් සන්තකයේ තබාගැනීම හා ජාවාරම් කිරීම යන චෝදනා යටතේය.
සිද්දීක්ගේ ජාවාරම කුමක්ද
කුඩු ජාවාරම